4 Bosiung boo lentsoe+ la Jehova la tla ho Nathane, la re: 5 “E-ea, ’me u re ho mohlanka oa ka Davida, ‘Sena ke seo Jehova a se boletseng: “Na u lokela ho nkahela ntlo eo ke tla lula ho eona?+ 6 Etsoe ha ke e-s’o lule ka tlung ho tloha letsatsing la ha ke ntša bara ba Iseraele Egepeta ho fihlela letsatsing lena,+ empa ke ne ke tsamaea+ ke sa khaotse ka tenteng+ le ka tabernakeleng.+ 7 Nakong eohle eo ke tsamaileng har’a bara bohle ba Iseraele,+ na ho bile le lentsoe leo ke ileng ka le bua le o mong oa meloko ea Iseraele+ eo ke e laetseng hore e lise sechaba sa ka sa Iseraele, le reng, ‘Ke hobane’ng ha le sa nkahela ntlo ea likedare?’”’ 8 Joale sena ke seo u tla se bolella mohlanka oa ka Davida, ‘Sena ke seo Jehova oa mabotho a se boletseng: “Ke u tlositse lekhulong moo u neng u latela mohlape+ hore u be moeta-pele+ oa sechaba sa ka sa Iseraele. 9 Ke tla ba le uena kae kapa kae moo u eang teng,+ ’me ke tla felisa lira tsohle tsa hao ka pel’a hao;+ ka sebele ke tla u etsetsa lebitso le leholo,+ le kang lebitso la ba baholo ba leng lefatšeng. 10 Ka sebele ke tla lokisetsa sechaba sa ka sa Iseraele sebaka+ ’me ke se hlome,+ ruri se tla lula moo se leng teng, ’me ha se sa tla hlola se khathatsoa; bara ba ho se loke ba ke ke ba hlola ba se hlorisa joalokaha ba ile ba etsa pele,+ 11 esita le ho tloha letsatsing la ha ke beha baahloli+ hore ba laole sechaba sa ka sa Iseraele; ke tla u fa phomolo ho lira tsohle tsa hao.+